《徽宗皇帝读阁支降御笔赞》
宋代·岳珂

昭回之秘天所示，风行雷历动一世。
独持八柄昭驭贵，驭贵驭富抑共细。
百年史牒记金匮，木脚东廊果何地。
谁从六阁得幅纸，朱书旁行俨如此。
贵珰日月书纸尾，宛如宣和见宣底。
参稽天笔良不类，恭览比方三叹喟。
王蔡诸臣真可罪，区区球补虮虱耳。
汴都仿佛尘未洗，此帖间行来万里。
大书尊尧底王氏，责以格君法当尔。
奸谀直笔诛既死，原以所书裨太史。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。